9. ΝΟΜΟΣ υπ’ αριθ. 2751 της 19/23 Φεβρ. 1954 (ΦΕΚ Α΄ 31) Περί τρόπου πληρώσεως κενών θέσεων προσωπικού του Δικαστικού Σώματος της Β. Αεροπορίας και άλλων τινών διατάξεων. Άρθρ.1.-1.Αι υφιστάμεναι κατά την δημοσίευσιν του παρόντος κεναί οργανικαί θέσεις Ανθυποσμηναγών-Υπογραμματέων του Προσωπικού του Στρατοδικείου της Βασ. Αεροπορίας δύνανται να πληρωθώσιν: α)Δια μονιμοποιήσεως υπηρετούντων εφέδρων αξιωματικών των Ενόπλων Δυνάμεων: ι)Κεκτημένων των υπό του άρθρ. 4 παρ. 2 του Ν.Δ. 2191/1952 περί τρόπου συμπληρώσεως κενών θέσεων Συμβούλων και Γραφέων Στρατιωτικής και Ναυτικής Δικαιοσύνης και Δικαστικού Σώματος Αεροπορίας», ως ετροποποιήθη και συνεπληρώθη μεταγενεστέρως, προβλεπομένων προσόντων ή ιι)κεκτημένων των άνω προσόντων, εξαιρέσει του πτυχίου Νομικής Σχολής ή αποδεικτικού σπουδών, εν αυτή ή τη Παντείω Σχολή, εφ’ όσον ούτοι έχουσι συμπληρώσει εξαετή υπηρεσίαν Γραμματέως Πολιτικών Δικαστηρίων και β)Δια κατατάξεως υποψηφίων, προερχομένων εκ μονίμων υπαλλήλων, υπηρε(Αντί της σελ. 243(β) Σελ. 243(γ) 271-081 τούντων εις τους Κλάδους των Ενόπλων Δυνάμεων ή τα Σώματα Ασφαλείας: ι)κεκτημένων των υπό των αυτών ως άνω διατάξεων προβλεπομένων προσόντων ή ιι)των εχόντων εξαετή τουλάχιστον υπηρεσίαν και κατεχόντων τον βαθμόν του Γραμματέως Β΄ Τάξεως συμπεριλαμβανομένου και άνω και αγόντων ηλικίαν ουχί ανωτέραν των 32 ετών. 2.Η μονιμοποίησις ή κατάταξις των ανωτέρω εν τω Δικαστικώ Σώματι της Βασ. Αεροπορίας ενεργείται δια Β.Δ/τος, προκαλουμένου τη προτάσει του επί της Εθνικής Αμύνης Υπουργού, μετ’ απόφασιν του Ανωτάτου Συμβουλίου Αεροπορίας. 3.Οι κατά τ’ ανωτέρω μονιμοποιούμενοι ή κατατασσόμενοι τίθενται εις το αριστερόν των κατά τον χρόνον της μονιμοποιήσεως ή κατατάξεώς των υπηρετούντων μονίμων ομοιοβάθμων των, η δε μεταξύ των σειρά αρχαιότητος καθορίζεται επί τη βάσει των πλειόνων προσόντων των απαιτουμένων δια την μονιμοποίησιν ή κατάταξιν τούτων. Άρθρ.2.-Δικαστικοί Σύμβουλοι Ε.Β.Α., καταταγέντες με βαθμόν κατώτερον εκείνου, ου εδικαιούντο κρίσεως και κατατάξεως, βάσει των τυπικών των προσόντων, των υπό του Α.Ν. 1081/1946 καθοριζομένων θεωρούνται διατελούντες εις τον ον ήδη κατέχουν βαθμόν, ουχί από του χρόνου της εις τούτον προαγωγής των, αλλ’ αφ’ ότου θέσις του αμέσως ανωτέρου βαθμού του τοιούτου της αρχικής ονομασίας των εκενώθη εξ οιουδήποτε λόγου, του από της χηρεύσεως της θέσεως ταύτης διαδραμόντος χρόνου προσμετρουμένου εις τον τοιούτον, ον ήδη ούτοι διανύουσιν εν τω κατεχομένω βαθμώ. Άρθρ.3.-Αι κατά την δημοσίευσιν του παρόντος Νόμου υφιστάμεναι κεναί θέσεις μονίμων Συμβούλων Δ΄ Τάξεως της Δικαιοσύνης της Αεροπορίας, δύναται να πληρωθώσι δι’ απ’ ευθείας κατατάξεως κατόπιν κρίσεως υπό του Α.Σ.Α. και δι’ αποφάσεως του επί της Εθνικής Αμύνης Υπουργού, εκ των κατωτέρω: α)Πρωτοδικών ή Αντεισαγγελέων παρά Πρωτοδίκαις. β)Υπηρετούντων Μονίμων ή Εφέδρων Αξιωματικών δικηγόρων εχόντων τουλάχιστον τριετή δικηγορικήν υπηρεσίαν ή αντί ταύτης πτυχίον Νομικής και υπερτετραετή υπηρεσίαν Δικαστικού Γραμματέως οιουδήποτε Κλάδου των Ενόπλων Δυνάμεων, εξ ης διετή τουλάχιστον μετά την απόκτησιν του πτυχίου. Αι λεπτομέρεριαι προς εφαρμογήν των διατάξεων της παρούσης παραγράφου κανονισθήσονται δια διαταγών του επί της Εθνική Αμύνης Υπουργού. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 244(γ) 271-082 